NESLUŽBENI PROČIŠĆENI TEKST (Pravilnik o unutarnjem ustrojstvu i načinu rada Koncertne dvorane Vatroslava Lisinskog URBROJ: 2870/3-24 od 17. listopada 2024.; Pravilnik o izmjenama Pravilnika o unutarnjem ustrojstvu i načinu rada Koncertne dvorane Vatroslava Lisinskog Urbroj: 1040/1-25 od 17. ožujka 2025.).

PRAVILNIK O UNUTARNJEM USTROJSTVU I NAČINU RADA

KONCERTNE DVORANE VATROSLAVA LISINSKOG

1. **OPĆE ODREDBE**

**Članak 1.**

Ovim Pravilnikom uređuje se unutarnji ustroj i sistematizacija radnih mjesta, opis poslova i zadataka za pojedina radna mjesta, uvjeti koje zaposlenici moraju ispunjavati za obavljanje poslova pojedinih radnih mjesta, broj izvršitelja na pojedinim radnim mjestima, koeficijenti složenosti poslova pojedinih radnih mjesta te druga pitanja od važnosti unutarnjeg ustrojstva i načina rada Koncertne dvorane Vatroslava Lisinskog (u daljnjem tekstu: Ustanova).

**Članak 2.**

Izrazi koji se koriste u ovome Pravilniku, a imaju rodno značenje, odnose se jednako na muški i ženski spol, bez obzira jesu li korišteni u muškom ili ženskom rodu.

**Članak 3.**

Radni odnos može se zasnovati u Ustanovi samo za poslove utvrđene ovim Pravilnikom, na način i u skladu sa zakonom i općim aktima Ustanove.

U radni odnos ne može biti primljena osoba protiv koje se vodi kazneni postupak.

1. **UNUTARNJE USTROJSTVO I NAČIN RADA**

**Članak 4.**

U Ustanovi su ustrojene sljedeće organizacijske jedinice:

1. URED RAVNATELJA

2. SLUŽBA PRODUKCIJE PROGRAMA I PROGRAMSKE TEHNIKE

- Odjel produkcije programa

- Odjel programske tehnike

3. SLUŽBA MARKETINGA, KOMUNIKACIJA I PRODAJE

4. SLUŽBA ZAJEDNIČKIH POSLOVA

- Odjel pravnih poslova, ljudskih potencijala i nabave

- Odjel sigurnosti i održavanja objekta

- Odjel financija i računovodstva

Kao zasebni odjel ustrojava se MUZIČKI INFORMATIVNI CENTAR.

1. **POPIS RADNIH MJESTA S OPISOM POSLOVA - SISTEMATIZACIJA**

**Članak 5.**

**(**Pravilnik o izmjenama Pravilnika o unutarnjem ustrojstvu i načinu rada KDVL Urbroj: 1040/1-25 od 17.3.2025.)

Za izvršenje poslova i zadataka za koje se zasniva radni odnos, utvrđuju se ova radna mjesta, koeficijenti složenosti poslova, broj sistematiziranih radnika te stupanj minimalne spreme:

| R.br. | RADNO MJESTO | SPREMA | KOEF. | BR. SIST. RADNIKA |
| --- | --- | --- | --- | --- |
|  | Ravnatelj | VSS | 4,10 | 1 |
|  | Voditelj Službe produkcije programa i programske tehnike | VSS | 3,20 | 1 |
|  | Voditelj Službe marketinga, komunikacija i prodaje | VSS | 3,20 | 1 |
|  | Voditelj Službe zajedničkih poslova | VSS | 3,20 | 1 |
|  | Savjetnik ravnatelja | VSS | 3,10 | 1 |
|  | Voditelj Odjela produkcije programa | VSS | 2,90 | 1 |
|  | Voditelj Odjela programske tehnike | VSS | 2,90 | 1 |
|  | Voditelj Odjela pravnih poslova, ljudskih potencijala i nabave | VSS | 2,90 | 1 |
|  | Voditelj Odjela sigurnosti i održavanja objekta | VSS | 2,90 | 1 |
|  | Voditelj Odjela financija i računovodstva | VSS | 2,90 | 1 |
|  | Voditelj MIC-a | VSS | 2,90 | 1 |
|  | Glazbeno-scenski producent | VSS | 2,80 | 3 |
|  | Savjetnik za marketing | VSS | 2,55 | 2 |
|  | Savjetnik za marketing – dizajner | VSS | 2,55 | 1 |
|  | Savjetnik za ugovaranje i nabavu | VSS | 2,55 | 1 |
|  | Savjetnik za plan i analizu | VSS | 2,55 | 1 |
|  | Savjetnik urednik - MIC | VSS | 2,55 | 2 |
|  | Savjetnik za marketing – MIC | VSS | 2,55 | 1 |
|  | Stručni suradnik za programe | VSS | 2,18 | 1 |
|  | Oblikovatelj scenskog svjetla 1 | VSS | 2,18 | 2 |
|  | Stručni suradnik - urednik | VSS | 2,18 | 2 |
|  | Glavni rukovatelj klimatizacijskim postrojenjem | VSS | 2,18 | 1 |
|  | Stručni suradnik za financijsko-računovodstvene poslove | VSS | 2,18 | 1 |
|  | Organizator uredskog poslovanja i protokola | VŠS | 2,07 | 1 |
|  | Koordinator održavanja objekta | VŠS | 2,07 | 1 |
|  | Suradnik za programe | VŠS | 2,05 | 1 |
|  | Inspicijent 1 | VŠS | 2,05 | 4 |
|  | Oblikovatelj tona i multimedije 2 | VŠS | 2,05 | 1 |
|  | Suradnik u prodaji | VŠS | 2,05 | 2 |
|  | Suradnik u prodaji – voditelj blagajne | VŠS | 2,05 | 1 |
|  | Suradnik za administrativne poslove | VŠS | 2,05 | 1 |
|  | Suradnik za financijsko-računovodstvene poslove | VŠS | 2,05 | 2 |
|  | Inspicijent 2 | SSS | 1,80 | 1 |
|  | Administrator | SSS | 1,73 | 3 |
|  | Majstor tona i multimedije | SSS | 1,73 | 2 |
|  | Majstor svjetla | SSS | 1,73 | 3 |
|  | Administrator prodaje | SSS | 1,73 | 1 |
|  | Prodavač blagajnik | SSS | 1,73 | 2 |
|  | Administrator – arhivar | SSS | 1,73 | 1 |
|  | Računovodstveni referent | SSS | 1,73 | 1 |
|  | Tehničar održavanja – glavni pogonski električar | SSS | 1,73 | 1 |
|  | Tehničar tona i multimedije | SSS | 1,62 | 3 |
|  | Tehničar na sceni | SSS | 1,62 | 5 |
|  | Električar / Pogonski električar | SSS | 1,62 | 3 |
|  | Strojar / rukovatelj energetskim postrojenjima | SSS | 1,62 | 3 |
|  | Vatrogasac II | SSS | 1,62 | 8 |
|  | Tehničar rasvjete | SSS | 1,62 | 1 |
|  | Čistač – spremač | NSS | 1,32 | 10 |

Na određene poslove ne može se rasporediti više zaposlenika nego što je predviđeno ovim Pravilnikom, osim u izvanrednim slučajevima (privremeno povećan opseg posla, hitnost izvršenja određenih poslova i slično).

**Članak 6.**

Opisi poslova radnih mjesta iz članka 5., stručni i drugi uvjeti za raspored na radna mjesta nalaze se u Prilogu 1, koji je sastavni dio ovog Pravilnika.

Tablica usklađivanja pojedinih radnih mjesta koja sadrži nazive zatečenih radnih mjesta te nazive radnih mjesta iz ovog Pravilnika, stručnu spremu i pripadajuće koeficijente, sukladno članku 5. ovog Pravilnika, nalazi se u Prilogu 2, koji je sastavni dio ovog Pravilnika.

**Članak 7.**

Uz poslove opisane u Prilogu 1, svaki zaposlenik obavlja i ostale poslove iz svojeg područja rada, redovno i po nalogu ravnatelja ili voditelja organizacijske jedinice u koju je raspoređen ili po nalogu drugog zaposlenika kojeg ravnatelj za to ovlasti.

**Članak 8.**

Radom Ustanove upravlja ravnatelj. Ravnatelj je za svoj rad odgovoran Upravnom vijeću Ustanove.

Radom pojedine službe, odnosno odjela, rukovode njihovi voditelji. Savjetnik ravnatelja za svoj rad odgovara ravnatelju Ustanove.

Svaki zaposlenik odgovoran je za svoj rad neposredno nadređenoj osobi, odnosno voditelju službe i voditelju odjela.

1. **PRIJELAZNE I ZAVRŠNE ODREDBE**

**Članak 9.**

Ravnatelj donosi odluku o rasporedu radnika u pojedine organizacijske jedinice.

**Članak 10.**

Stupanjem na snagu ovog Pravilnika sve odluke poslodavca (ravnatelja ili Upravnog vijeća) o uvećanju koeficijenata za poslove voditeljstva stavljaju se van snage.

Odlukom ravnatelja imenovat će se osobe zadužene za obavljanje dodatnih poslova, sukladno Kolektivnom ugovoru za zaposlene u ustanovama kulture.

**Članak 11.**

Stupanjem na snagu ovog Pravilnika ravnatelj će ponuditi zaposlenicima nove ugovore o radu koji izričito upućuju na odredbe ovog Pravilnika te Pravilnika o radu ustanove.

Ukoliko zaposlenik ne prihvati ugovor o radu iz stavka 1. ovog članka, poslodavac će mu dati otkaz s ponudom izmijenjenog ugovora o radu.

**Članak 12.**

Pravilnik stupa na stupa na snagu istekom roka od osam dana od dana objave, a primjenjuje se od 1. studenog 2024.

S navedenim danom stupanja na snagu stavlja se izvan snage Pravilnik o unutarnjem ustrojstvu i načinu rada Ustanove od 10. prosinca 2015. godine (Urbroj: 3008/2-15), Pravilnik o dopunama Pravilnika o unutarnjem ustrojstvu i načinu rada Ustanove od 20.siječnja.2017. (Urbroj: 156/1-17), Pravilnik o izmjenama i dopunama Pravilnika o unutarnjem ustrojstvu i načinu rada ustanove od 14.lipnja.2017. (Urbroj: 1861/1-17), Pravilnik o dopuni Pravilnika o unutarnjem ustrojstvu i načinu rada ustanove od 8. svibnja 2018. (Urbroj: 1696/1-18), Pravilnik o izmjenama i dopunama Pravilnika o unutarnjem ustrojstvu i načinu rada ustanove od 8. lipnja 2018. (Urbroj: 1884/2-18), Pravilnik o izmjenama i dopunama Pravilnika o unutarnjem ustrojstvu i načinu rada Ustanove od 26. studenog 2018. (Urbroj: 3566/4-18), Pravilnik o izmjenama i dopunama Pravilnika o unutarnjem ustrojstvu i načinu rada Ustanove od 28. prosinca 2018. (Urbroj: 4060/1-18), Pravilnik o izmjenama Pravilnika o unutarnjem ustrojstvu i načinu rada Ustanove od 19. studenog 2019. (Urbroj: 3348/1-19), Pravilnik o izmjenama i dopunama Pravilnika o unutarnjem ustrojstvu i načinu rada Ustanove od 1. listopada 2020. (Urbroj:1940/1-20). Izmjene i dopune Pravilnika donose se na način propisan Zakonom za njegovo donošenje.

Također, s navedenim danom stupanja na snagu prestaje vrijediti članak 54. Pravilnika o radu Poslodavca od 10.12.2015. (Urbroj: 3008/3-15), kako je isti pravilnik izmijenjen i dopunjen Pravilnikom o dopunama Pravilnika o radu Koncertne dvorane Vatroslava Lisinskog od 29.2.2016. (Urbroj. 508/1-16), Pravilnikom o izmjenama i dopunama Pravilnika o radu Koncertne dvorane Vatroslava Lisinskog od 20.1.2017. (Urbroj: 156/2-17), Pravilnikom o izmjenama i dopunama Pravilnika o radu Koncertne dvorane Vatroslava Lisinskog od 14.6.2017. (Urbroj: 1955/1-17), Pravilnikom o dopunama Pravilnika o radu Koncertne dvorane Vatroslava Lisinskog od 8.5.2018. (Ur.broj: 1695/1-18), Pravilnikom o izmjenama i dopunama Pravilnika o radu Koncertne dvorane Vatroslava Lisinskog od 8.6.2018. (Urbroj: 1883/2-18), Pravilnikom o izmjenama i dopunama Pravilnika o radu Koncertne dvorane Vatroslava Lisinskog od 26.11.2018. (Urbroj: 3566/3-18), Pravilnikom o izmjenama i dopunama Pravilnika o radu Koncertne dvorane Vatroslava Lisinskog od 28.12.2018. (Urbroj: 4059/1-18) i Pravilnikom o izmjenama i dopunama Pravilnika o radu od 29.10.2019. (Urbroj: 3347/1).

Pravilnik o izmjenama Pravilnika o unutarnjem ustrojstvu i načinu rada Koncertne dvorane Vatroslava Lisinskog Urbroj: 1040/1-25 od 17. ožujka 2025.

**Članak 3.**

U ostalom dijelu Pravilnik i Prilog 1 ostaju neizmijenjeni.

**Članak 4.**

Ovaj Pravilnik izmjenama Pravilnika stupa na snagu osmog dana od dana objave na oglasnoj ploči.

Nina Čalopek, ravnateljica